Berar'iülpa

**Berar'iülpa** va ser un poble miner i industrial situat a l'exterior de la serralada de Gorondal, a la banda d'Argos, ducat d'Estaón, que formava part del regne nan de Dron-A-Karaz. Mentres que la resta de poblacions Dronkar eren famoses per la seva forja, Berar'iülpa para ser reconeguda al mapa per ser el lloc de naixement de la beguda dolça Cocoloot.

La ciutat va quedar abandonada després del terrible atac d'una fata la tardor del 2573.

Freqüentada per mercaders i viatgers, havia sigut una de les portes d'accés al Pas, connectant Argos i Gobral, la seva taverna, *El Virote Virtuoso*, centre neuràlgic de la població.

## Etimologia

El nom es tradueix com "els de davant meu", que era com li deien al poble els habitants de Röppa'serad, a l'altra banda de la vall.

## Història

### Arribada del Cocoloot

Berar'iülpa va veure un augment en la seva població i la seva economia quan l'aventurer Dronkar Gaezar Pasi va crear la beguda dolça coneguda com a Cocoloot i va establir les primeres fàbriques al poblet. El rebombori va ser tal que la totalitat de la població de Röppa'serad va marxar cap la seva població veïna per poder treballar en les fàbriques de la dolça beguda.

L'any 2547, abans de marxar cap a una nova expecidió, Pasi va vendre el monopoli del Cocoloot al regne d'Argos, traslladant-se les fàbriques als voltants de la capital, més properes al mar per l'exportació. El poblet va tornar doncs a la mineria.

### Atac i evacuació de la ciutat

La tardor del 2573 una terrible fata alliberada d'una presó en les recent descobertes grans mines de wolframi blau properes al poblet, va atacar i decimar el poble. Aquest esdeveniment va tenir lloc poc després de la tornada i marxa del vilatà Rhaegaz Dun'khan i el seu company humà Baldan Von Baldric, qui van esdevenir propietaris de la mina en desús.

La fata va atacar Berar'iülpa de nit, decapitant a tots aquells que s'hi van interposar. Els pocs supervivents es van dividir i viatjar per les regions voltants amb l'esperança d'un dia poder tornar a la seva llar.

### Recuperació de la ciutat i de les mines de wolframi

L'estiu de l'any següent, el 2574, es va iniciar el procés de reconstrucció de Berar'iülpa. Rhaekanar Khali'ma, cosí-germà d'en Dun'khan, va rebre una missiva des de Rem on l'instaba a posar en marxa de nou la mina de wolframi blau. Deixant la seva vida establerta a Gudrun, al sud de Gobral, i acompanyat de la única família disposada a tornar al poble abandonat, en Khali'ma va contractar els serveis de La Cadena per creuar El pas i arribar a de nou a Argos.

En arribar a les restes d'una Berar'iülpa abandonada però regida per una dotzena de nenes i nens supervivents a l'atac, en Khali'ma, la família i els membres de la companyia 44 de la Cadena que els hi feien d'escolta es van sorprendre en trobar cap tipus de perill tant a les runes urbanes com a la mina. Tornant a assentar-se a *El Virote Virtuoso*, taverna ja regentada abans de l'atac, els de nou nouvinguts van iniciar la recuperació de la ciutat i de les mines de wolframi.

## Indústria

### Cocoloot

A principis del segle XXVI de la Tercera Crònica un aventurer Dronkar anomenat Gaezar Pasi va barrejar el fruit dolç d'una planta d'origen desconegut amb cerveza local creant la beguda amb el nom de Cocoloot. En veure el potencial de la seva creació, va crear una fàbrica del beure al seu poble nadiu, Berar'iülpa, buidant el poble veí de Röppa'serad en crear colònies de treballadors per la fàbrica.

L'any 2547, les fàbriques es van traslladar als voltants d'Argosia.

### Mines de wolframi blau

Quan les fàbriques de Cocoloot van desaparèixer de la població, tots aquells treballadors que van quedar al poblet van tornar a les mines. El wolframi blau, tot i que escàs, era encara possible de trobar i molts miners s'aventuraven a probar fortuna. En no trobar-se gran ús comercial, les mines van començar a extreure tot tipus de minerals i van proliferar entre el 2548 i el 2570. Eventualment, i degut als perills que s'hi varen trobar, les extraccions a la mina es van detindre.

L'any 2573 la mina va ser adquirida pel vilatà semi-nan Rhaegaz Dun'khan i l'humà Baldan Von Baldric, posant-se de nou en marxa l'activitat l'estiu del 2574 sota càrrec del nan Rhaekanar Khali'ma.